CELEX: 32012D0786
Language: bg
Date: 2012-12-13 00:00:00
Title: 2012/786/ЕС: Решение за изпълнение на Комисията от 13 декември 2012 година за изменение на Решение 2010/221/ЕС по отношение на националните мерки за предотвратяване на въвеждането на някои болести по водните животни в части от Ирландия, Финландия и Обединеното кралство (нотифицирано под номер C(2012) 9295) текст от значение за ЕИП

15.12.2012   
            
            
               BG
            
            
               Официален вестник на Европейския съюз
            
            
               L 347/36
            
         РЕШЕНИЕ ЗА ИЗПЪЛНЕНИЕ НА КОМИСИЯТА
   от 13 декември 2012 година
   за изменение на Решение 2010/221/ЕС по отношение на националните мерки за предотвратяване на въвеждането на някои болести по водните животни в части от Ирландия, Финландия и Обединеното кралство
   (нотифицирано под номер C(2012) 9295)
   (текст от значение за ЕИП)
   (2012/786/ЕС)
   ЕВРОПЕЙСКАТА КОМИСИЯ,
   като взе предвид Договора за функционирането на Европейския съюз,
   като взе предвид Директива 2006/88/ЕО на Съвета от 24 октомври 2006 г. относно ветеринарномедицинските изисквания за аквакултури и продукти от тях и за предотвратяване и борба с някои болести по водните животни (1), и по-специално член 43, параграф 2 от нея,
   като има предвид, че:
   
               (1)
            
            
               С Решение 2010/221/ЕС на Комисията от 15 април 2010 г. за одобряване на национални мерки за ограничаване на въздействието на някои болести по аквакултурите и дивите водни животни в съответствие с член 43 от Директива 2006/88/ЕО на Съвета (2) се позволява на определени държави членки да наложат ограничения по отношение на пратки такива животни, за да се предотврати въвеждането на определени болести на тяхната територия, при условие че са доказали, че територията им или някои обособени части от нея са свободни от тези болести, или при условие че са въвели програма за ликвидиране или надзор с цел постигане на такъв статут.
            
         
               (2)
            
            
               Континенталните части от териториите на Финландия са изброени в приложение II към Решение 2010/221/ЕС и са определени като територии с одобрена програма за ликвидиране на бактериалната бъбречна болест (BKD).
            
         
               (3)
            
            
               Съответно с Решение 2010/221/ЕС се одобряват някои национални мерки, приети от Финландия по отношение на пратки аквакултури от възприемчиви видове в тези територии.
            
         
               (4)
            
            
               Финландия докладва на Комисията, че въпреки постигнатия напредък в редица територии, други все още остават заразени с BKD. Поради това Финландия поиска водосборният басейн на Vesijärvi да бъде изключен от програмата за ликвидиране. Приложение II следва да бъде съответно изменено.
            
         
               (5)
            
            
               В приложение III към Решение 2010/221/ЕС понастоящем са изброени девет отделни части от територията на Ирландия с одобрена програма за надзор на ostreid herpesvirus 1 μνаr (OsHV-1 μνаr).
            
         
               (6)
            
            
               Ирландия уведоми Комисията, че е открила OsHV-1 μνаr в заливите Drumcliff — в част 3, в устието на река Shannon — в част 6 и в залива Oysterhaven — в част 9. Поради това географският обхват на посочените части в приложение III към Решение 2010/221/ЕС следва да бъде изменен.
            
         
               (7)
            
            
               В приложение III към Решение 2010/221/ЕС са изброени териториите на Великобритания, Северна Ирландия и Гърнзи с одобрена програма за надзор по отношение на OsHV-1 μνаr.
            
         
               (8)
            
            
               Обединеното кралство уведоми Комисията, че е открило OsHV-1 μνаr в Англия и Северна Ирландия. Поради това географският обхват на посочените територии в приложение III към Решение 2010/221/ЕС следва да бъде изменен.
            
         
               (9)
            
            
               Поради това Решение 2010/221/ЕС следва да бъде съответно изменено.
            
         
               (10)
            
            
               Мерките, предвидени в настоящото решение, са в съответствие със становището на Постоянния комитет по хранителната верига и здравето на животните,
            
         ПРИЕ НАСТОЯЩОТО РЕШЕНИЕ:
   Член 1
   Приложения II и III към Решение 2010/221/ЕС се заменят с текста, изложен в приложението към настоящото решение.
   Член 2
   Адресати на настоящото решение са държавите членки.
   
      Съставено в Брюксел на 13 декември 2012 година.
      
         
            За Комисията
         
         Tonio BORG
         
            Член на Комисията
         
      
   
   
      (1)  ОВ L 328, 24.11.2006 г., стр. 14.
   
      (2)  ОВ L 98, 20.4.2010 г., стр. 7.
   
      ПРИЛОЖЕНИЕ
      „
            ПРИЛОЖЕНИЕ II
            
               Държави членки и части от тях с програми за ликвидиране на определени болести по аквакултурите, в които в съответствие с член 43, параграф 2 от Директива 2006/88/ЕО е одобрено прилагането на национални мерки за борба с тези болести
            
            
                        Болест
                     
                     
                        Държава членка
                     
                     
                        Код
                     
                     
                        Географски обхват на територията с одобрени национални мерки
                     
                  
                        Бактериална бъбречна болест (BKD)
                     
                     
                        Финландия
                     
                     
                        FI
                     
                     
                        Следните водосборни басейни:
                        Kymijoki (с изключение на водосборния басейн на Vesijärvi), Juustilanjoki, Hounijoki, Tervajoki, Vilajoki, Urpalanjoki, Vaalimaanjoki, Virojoki, Vehkajoki, Summajoki, Vuoksi, Jänisjoki, Kiteenjoki-Tohmajoki, Hiitolanjoki, Tenojoki, Näätämöjoki, Uutuanjoki, Paatsjoki, Tuulomajoki
                     
                  
                        Швеция
                     
                     
                        SE
                     
                     
                        Континенталните части от територията
                     
                  
                        Вирус на инфекциозната панкреатична некроза (IPN)
                     
                     
                        Швеция
                     
                     
                        SE
                     
                     
                        Крайбрежните части от територията
                     
                  
         
            ПРИЛОЖЕНИЕ III
            
               Държави членки и територии с програми за надзор на ostreid herpesvirus 1 μνаr (OsHV-1 μνаr), в които в съответствие с член 43, параграф 2 от Директива 2006/88/ЕО е одобрено прилагането на национални мерки за борба с тази болест
            
            
                        Болест
                     
                     
                        Държава членка
                     
                     
                        Код
                     
                     
                        Географски обхват на териториите с одобрени национални мерки
                        (държави членки, зони и отделни части)
                     
                  
                        Ostreid herpesvirus 1 μνаr (OsHV-1 μνаr)
                     
                     
                        Ирландия
                     
                     
                        IE
                     
                     
                        Част 1: Заливът Sheephaven
                        Част 2: Заливът Gweebara
                        Част 3: Заливите Killala, Broadhaven и Blacksod
                        Част 4: Заливът Streamstown
                        Част 5: Заливите Bertraghboy и Galway
                        Част 6: Заливите Poulnasharry, Askeaton и Ballylongford
                        Част 7: Заливът Kenmare
                        Част 8: Заливът Dunmanus
                        Част 9: Заливът Kinsale
                     
                  
                        Обединеното кралство
                     
                     
                        UK
                     
                     
                        Територията на Великобритания, с изключение на залива Whitstable, Kent
                        Територията на Северна Ирландия, с изключение на залива Killough, Lough Foyle, Carlington Lough и Strangford Lough
                        Територията на Гърнзи
                     
                  “